JohanHeinsen/ENO huggingface dataset:
Viborger Samler, 1827-02-28
Blandede Efterretninger. London. I det Engelske Overhuus vil i disse Dage Marqv. Landsdown andrage paa Katholikernes Emancipation, ligesom Hr. Francis Burdett i Underhuset og vil tale deres Sag. - Som Beviis paa i hvilken Flor den saa forhadte Slavehandel er paa Afrikakysten, tjener: at vore Krydsere fra 2den Febr. til 16de August 1826 opbragte 30 Slaveskibe, hvoraf de 18 under Brasilisk Flag. - Man paastaaer at der mellem England og Brasilien er 23de Novbr. f. A. sluttet en Handelstraktat, i hvilken Brasilien forbinder sig til om 3 Aar aldeles at ophæve Slavehandelen. - J Paris er den 4de Februar sluttet en Overeenskomst mellem Engelske og Spanske Underhandlere, hvorved fastsættes en Skadesløsholdelse af 3 Mill. Pd. Sterl. til 5 proCt. Renter, for de Tab Englænderne have liidt ved Kaperier o.s. v. under Krigen mellem Spanien og dets amerikanske Colonier.
Viborger Samler, 1827-02-28
Spanien. Man fortæller: at Hs. Hell. Paven har i 4 Aar overdraget Kong Ferdinand de det Pavelige Skatkammer betydelige tilflydende Summer, for alle Slags Bevillinger - Fritagelser og Aflad. for dermed at bekæmpe baade Statens og Kirkens Kjettere. Desuden siges og det Pavelige Skatkammer at have laant 20,000 Pd. Sterl. da Toget mod Portugal begyndte at præpareres. - Politiministeren Hr. Rechacho har nylig udstædt et strengt Cirkulære, der siger "De fra Spanien Udvandrede have udspredt oprørske og bagtalerske Smaaskrivter, hvorved de søge at omstyrte Hs. Majestæts faderlige Regjering - Efter Hs. Majestæt Kongens Villie bekjendtgjor jeg derfor: at De, som have i Hænde disse Skrivter, inden 3 Dage indlevere dem til Politiet - Hvo som beholder dem 2 Timer længere end denne Tid, vorder tiltalt og dømt som Statsforbryder. Det befrier heller ikke fra denne Straf, om man foregiver, at have fundet dem, eller faaet dem sendt med Posten." (Uagtet denne skrækkende Befaling, ere dog slige Flyveskrivter baade i Madrid og Provindserne stærkt i Omløb og læses begierlig. Heller ikke er nogen af dem indleveret til Politiet). - J Granada vil Generalkapitainen have opdaget en Sammensværgelse, der skulde udbrudt Nytaarsdag. J samme Stad er en Kongl. Frivillig og en Skomagersvend, der begge vare meget drukne, grebne og henrettede, fordi de raabde "Constitutionen leve! Livorno. De Handelshuse der ere Agentere for Vicekongen af Ægypten, havde expederet til ham en Ladning Kugler og Krigsfornødenheder i et engelsk Skib Lord Kinnaird; men Skibet er forgaaet med Mandskab og Alt nærved Øen Giglio.
Viborger Samler, 1827-02-28
Wien 10de Febr. Vor Jagttager har en vidtløftig Fortælling (tagen af den græske Tidende dat. Ægma den 16de Decbr.) og Oberst Fabriers Tog til Akropolis, for der at indføre nyt Forraad af Krudt. Athen var beleiret af Tyrkerne i 5 Maaneder og Afropolis i 4 Maaneder; Den sidste var vel forsynet med alle Ting; men de idelige Fægtninger med Beleirerne Nat og Dag og flere Miners Anlæg, formindskede dog Forraadet af Krudt i den Grad, at man kunde behøve meere for at udholde Beleiringen. Man tilskrev derom den græske Regjering og denne skaffede Forraad; men da Afropolis var tæt indsluttet og bevogtedes strengt, henvendte den sig til den uforfærdede Oberst Fabrier med Anmodning om, at paatage sig det Vovestykke, at faae det derind. Fabrier gjorde Officerer og Soldater bekjendte med Foretagendets Farlighed og, da de des- uagtet lovede at følge ham, fik hver Mand en Sæl med Krudt. Et Linieskib fra Psara afseilede med dem den 13de Decbr. fra Methana og Natten derpaa landede de ved de 3 Taarne og marscherede i Geledder ind i Akropolis med en stor Mængde Krudt, uden at de sovnige Tyrker under Restid Paska mær tede det.
Viborger Samler, 1827-02-28
Jndenlandske Tidender. (Ved Avisens Slutning var den kjøbenhavnske Post ikke ankommen.)¬
Viborger Samler, 1827-02-28
J en Separatartikel til den under 2den Novbr. 1826 i Stokholm, imellem Danmark og Sverrig af sluttede Handelstractat, er fastsat, at Bestemmelsen i den 8de Artikel af Jonkjopinger Fredstractaten af 10de Decbr. 1809 hvilken anordner Ophævelsen af Afdragsretten imellem Hs. Maj. Kongens Stater og Kongeriget Sverrig, forsaavidt Afgivten indflyder i den landsherlige Kasse, skal for Fremtiden ogsaa komme til Anvendelse imellem Hs. Maj. Kongens Stater, og Kongeriget Norge, samt at den Kjøbstæderne og andre Communer og Øvrigheder i visse Tilfælde tilkommende Afdragsrettighed, saavel imellem Kongeriget Sverrig, som imellem Kongeriget Norge og Hs. Maj. Kongens Stater skal være ophævet, og at som Følge heraf i intet Tilfælde noget hvilketsomhelst Tiende=Afdrag kræves af de gjensidige Undersaattere, hvilke Bestemmelser træde i Kraft fra den 1ste Januari Det har behaget Hs. Majestæt Kongen, paa Cancelliets derom allerunderdanigst gjorte Forestilling, under 31te f. M. allernaadigst at bifalde, at de i Forordningen og Rettergangsmaaden i mindre betydelige Gjeldssager, dat. 6te August 1824, §. 1, omhandlede Jndkaldelser, maae udstædes paa ustemplet Papiir.
Viborger Samler, 1827-02-28
Det Kongl. danske Cancellie har, under 10de d. M., ladet Vedkommende tilkjendegive, at de Tarationsmænd, der, i Følge Forordningen af 8de Juni 1787, udmeldes til at afholde Synsforretninger over Fæste gaarde og Huse, bor lade sig nøie med det derfor bestemte Gebyhr, uden at være berettigede til fri Befordring, eller Godtgjørelse for Befordring, enten de beboe Stedet, hvor Forretningen skal afholdes, og det, hvor den skal afhjemles, fjernere eller nærmere.
Viborger Samler, 1827-02-28
Hs. Majestæt har, under 13de Jan., ladet tilkjendegive Directionen for Frederiks Hospital Allerhøistsammes Tilfredshed med den gode Orden, der siden Aaret 1821 har fundet Sted i den occonomiske Bestyrelse af Samme.
Viborger Samler, 1827-02-28
For Hs. Excell. Geheime-Statsminister v. Stemann forflyttedes fra Sorøe Amt, havde han sammesteds anordnet Sognemagasiner til Forraadsæds Bevaring og Kornpugeriets Undertrykkelse.
Viborger Samler, 1827-02-28
Kjøbenhavns Torvepriser vare den 16de Febr. Følgende: Rug 7 Rbd. a 7 Rbd. 2 Mk.; Hvede 7 Rbd. 1 a 3 Mk.; Byg 6 Rbd. a 6 Rbd. 2 Mk.; Havre 5 Rbd. a 5 Rbd. 2 Mk.; Ærter 11 a 12 Rbd. pr. Tønde, røget Flesk 2 Rbd. 4 a 5 Mk.; gronsaltet Flesk 2 Rbd. 24 a 40 sk. pr. Lispund; Smør 26 a 28 sk. pr. Pund; Æg 32 a 36 Snesen. Altona. Man har den Tidende fra Rom at 2den Febr.: at Hs. Majestæt Kongen af Danmarks Fodselsfest den 2de Jan. d. A. er høitideligholdt ved et festligt Maaltid af 20 derværende Danske ved hvilket Etatsraaderne Thorvaldsen og Thorlacius vare Formændene.
Viborger Samler, 1827-02-28
J Fæstningen Frederiksort, feiredes den 11te Febr. ved Saluter og Flagen fra Skibene, ved Garnisonens Parade, Kanon- og Geværsalve, Hurrah, Gratulationer og tilsidst et Glædesmaaltid Commandanten Hr. Oberst v. Kriegers 50 Tjenesteaar. Ved Aftentallet holdt Garnisonspræsten en Tale og Sange bleve udforte. Om Aftenen var Fæstningen smukt illumineret.
Viborger Samler, 1827-02-28
Hs. Durchl. Hertugen af Augustenborg har anlagt et Landstutterie, for at forbedre Hesteavlen, og man mærker allerede iblandt Landmændene i hans Besiddelser de bedste Følger deraf. J denne Tid ere 9 Stykker af de skjønneste Heste fra Hs. Durchlauchtigheds Stutterie komne gjennem Flensborg. Hr. Jac. Olde i Neuenbrock havde kjøbt dem.
Viborger Samler, 1827-02-28
Paa Hindsholm, under Baroniet Schelenborg, har en Kone først hængt en lille Pige som hun havde hos sig, og dernæst sig selv.
Viborger Samler, 1827-02-28
Nylig have Tyve gjort Jndbrud hos Hr. Ree i Aalborg; hans Værelse, Chatol, Kuffert m. m. var opbrækket; men da der ingen Penge fandtes toge Tyvene Intet. (Penge, Penge, Penge! derom dreier sig alt vort jordiske Væsen. Ja, man mister fast baade Lever og Lunge for Penge!)
Viborger Samler, 1827-02-28
Viborg. Fastelavnsmandag sneede det, gav Jis Slag og siden stærk Tøe med Regn og Orkanstorm at Sydvest, der Natten til Tirsdag rasede gruelig. J Nat frøs det igjen og da det i Dag er klar Luft med Nordvest, er det ikke Tegn til snarlig Foraar.
Viborger Samler, 1827-02-28
Døde. Kjøbenhavn: Enkeprovstinde Marie C. Transe, f. Rydendahl 70 Aar; Andr. D. Fielsted 3 Aar; Enkemad. Christiane M. Clausen, f. Kuhl. Jfr. Sophie C. Møller, 22 Aar. - Præstøe: Bataillonschirurg og practiserende Læge Carl Fr. Nichausen. - Grandløse, ved Holbech, Kirkesanger og Skolelærer Andr. Escherning, 62 Aar. - Holbech Slots=Mølle. Joachim C. Bang, 71 Aar. - Nyborg: Mad. Susanne C. M. Schurmann f. Schjellerup 50 Aar. - Tranckjær: Marie C. Bojesen, f. Ottesen, 33 Aar. - Lægaards Mølle, pr. Holstebroe: H. P. Sørensen, 39 Aar. - Horsens, Mad. A. K. Schmidt, f. Hon mann 28 Aar. - Veile: Hans Hendrik Woldemar, 46 Aar. - Tranumstrandgaard: Bertel Møller, 76 Aar. - Pløen: Russisk storfyrstelig keiserlig Etatsraad, Hinrich D. v. Saldern, 84 Aar.
Viborger Samler, 1827-02-28
Bekjendtgjørelser. En Student eller en Seminarist af god Opdragelse og af en god moralsk Caracteer der foruden de almindelige Videnskaber i Skoleunderviisnings=Faget, ogsaa kunde give Underviisning i det tydske Sprog, samt om muelig i Tegning og Musik, kan hos mig til næste 1ste Mai erholde Condition som Jnformator. Den herpaa Reflecterende vilde behageligst snarest muelig med gode Anbefalinger henvende sig til R. Ægidius. Qvistrup pr. Holstebroe d. 16de Febr. 1827.
Viborger Samler, 1827-02-28
Et Par unge Mennesker som har Lyst at øves i Landbruget, kan erholde Leilighed dertil paa Qvistrup pr. Holstebroe imod en passende Betaling, hvorom accorderes med R. Ægidius. En skikkelig Dreng, som er confirmeret og har Lyst til at lære Maler=Kunsten, kan strax blive antaget hos Maler Ott. Han ønskes helst fra Landet.
Viborger Samler, 1827-02-28
Fredagen den førstkommende 30te Marts, Middag Kl. 12, foretages i Henhold til de ældre Bekjendtgjørelser i Statstidenden og Viborger Samler, paa Hovedgaarden Ulstrup ifølge Dom, Udlæg og Udlægshaverens Begjering, 4de Auction over fornævnte interessante og frugtbare Hovedgaard, skyldende af fri Hovedgaardstart Ager og Engs Hartkorn 43 Tdr. 5 Skpr., Skovskyld 8 Tdr. 3 Fdkr. 2 Alb., det der tilhørende bekjendte gode Bøndergods 455 Tdr. 3 Skpr. 3 Fdkr. 2 1/2 Alb., Storskyld 7 Tdr. 1 Fdkr. 1 Alb, Mølleskyld 2 Tdr. 1 Skpe. Langaae, Taarup og Vinge Sognes Kirketiender, matriculerede for 23 Tdr. 4 Skpr. 3 Fdkr. 2 Alb., samt sidstnævnte Sogns Konge-Rugtiende, matriculeret for 4 Tdr. 7 Skpr. 2 1/2 Alb. Alt efter de Conditioner, som ved Auctionen vorde bekjendtgjorte, og som desuden, fra Dato af, ere at erholde til Eftersyn paa mit Comptoir og hos Landsoverretsprokurator Bastrup her i Byen. Middelsom og Sønderlyng Herredsfogderi. Viborg, den 26de Febr. 1827. Rod.
Viborger Samler, 1827-02-28
At samtlige Creditorer i Boet efter afgl. Proprietair Jver Kjerulff til Gunderupgaard i Gislum Herred Aalborg Amt ere ved Proclama af Dags Dato som foranstaltes læst saavel ved Over: som Underretten, indkaldede med 12 Ugers Varsel, i Overeensstemmelse med Placaten af 2den Junii 1819 til for undertegnede Skifteforvalter at anmelde og beviisliggjøre deres havende Krav, bliver herved endvidere bekjendtgjort. Hobroe, den 19de Februar 1827. Jansen.
Viborger Samler, 1827-02-28
Da det paa den nedlagde Hvam Præstegaard i Rind Herred Viborg Amt den 27de October f. A., gjort, høieste Bud ei er bleven approberet, saa bliver en ny Auction over bemeldte Eiendom hvis Hartkorn er 2 Tdr. 6 Skpr. 3 Fdkr. 2 Alb. og hvis Jorder, circa 40 Tdr. Land geometrisk Maal, fremdeles vedblive at være priviligerede og tiendefrie, berammet at afholdes i Gaarden selv Tirsdagen den 6te Marts førstkommende, Formiddag Kl. 11. Bygningerne ere assurerede i Landets almindelige Brandkasse for 1500 Rbd. Sølv og i Aare 1821 af nye opførte. Hvilket herved til Liebhavernes Efterretning bekjendtgjøres. Hobroe, den 19de Februar 1827. Jansen.
Viborger Samler, 1827-02-28
Torsdagen den 15de Martii førstkommende Formiddag Klokken 10, bliver, efter Vedkommendes Reqvisition, ved offentlig Auction bortsolgt den, til Amtsprovsternes Lønningsfond, henlagte Tiende Afgivt af Dølbye Sogn, for Aaret 1826, omtr. 9 Tdr. Bog efter de Conditioner, som ved Auctionen bliver bekjendtgjorte. Lysthavende indbydes at møde. Salling Herreders Contoir i Skive den 25de Februarii 1827. Rosenstand.
Viborger Samler, 1827-02-28
Fra Landhuusholdningselskabet er hidsendt i Commission:
Viborger Samler, 1827-02-28
Bidrag til Kundskab om de danske Provindsers nærværende Tilstand i bekonomisk Henseende. Første Stykke, Veile Amt. Ved Landvæsens-Commissair Dalgas. og faaes heftet for 1 Rbd. hos Roedsted & Dous.
Viborger Samler, 1827-03-03
Blandede Efterretninger. London. Den Engelske Dumfries Coureer meddeler en interessant Efterretning fra den i Afrika reisende Capitain Clapperton, det er Uddrag af et Brev fra denne berømte Mand, dateret 22de Februar 1826 fra Hio eller Eno, Hovedstaden i det Afrikanske Kongerige Youriba - Clapperton siger deri "Jeg tvivler ikke paa, at man jo blant mine Europæiske Venner har sagt mig død, thi de sørgelige Efterretninger løbe altid hastigere end de gode. Vel sandt, jeg har været meget syg, og da min troe Ven og Ledsager Pearce, efterat mu øvrige Selskab var død - ogsaa maatte bukke under - da syntes mig min Tilstand over ald Maade gruelig. Jeg lukkede denne Vens Øine, efterat have vaaget ved hans Sygeleie, en heel Time sad jeg bevidstløs ved hans Liig; jeg krøb som en Orm til Natteleiet og lod vaage ved ham om Natten ved Lys - Næste Morgen fulgte jeg ham til Jorden og læste den Engelske Kirkes Bønner over ham; det var den sværeste Pligt af alle. - Mine Tienere og Jndbyggerne af Poyens stode rundt om Gravstædet. Jeg har under Sygdommen været min egen Læge og nydt kraftige Ting, ellers var jeg maaskee og død - Her behandles jeg godt - Om to Dage reiser jeg til Youri, hvor Mungo Park blev myrdet - Jeg haaber at faae hans Manuskripter tilbage - Jeg har opdaget meget i dette for os for ukjendte Land - Over en Bjergkjæde er jeg kommen, som vi for ikke kjendte og har gjennemreist et stort forhen ubekjendt afrikansk Kongerige, i hvis Hovedstad jeg har opholdt mig i 2 Maaneder. Jeg har kun 2 Dagreiser mod Østen til Floden Niger; at Flodens Udløb, er ved Benin, er der ikke meere Tvivl om. Jeg skal snart sende Afskrivt af mine Dagbøger til England.
Viborger Samler, 1827-03-03
Paris. Joseph Bonaparte har givet til Mindemærkerne over Maler David og Skuespiller Talma, hver 1000 Fr. - Den under hele Revolutionen berygtede Mehee de la Touche, er i disse Dage død i et Hospital. - Doctor Aubin Riviere, har udgivet et Skrift, hvori han erklærer Feide imod den nu moderne Misbrug af Jgler. - En Notarius publikus i een af de franske Stæder har nylig gjort en liden Bankerot paa en Million Franker. Han er arresteret; men mange Kjøbmænd og Familier af Haandværkere, hvis Sager han havde under Hænder, ere ruinerede. Characteertræk af Frankrigs Fortid.
Viborger Samler, 1827-03-03
Kardinal Mazarin var en aandrig Mand, men ingen god Minister; man skrev Skamskrivter om ham; Politiet tog dem under Bevaring; Mazarin kjøbte dem for Skamkjøb og lod dem for sin Regning sælge meget dyrt. (Han var altsaa dog en god Finantsminister.) Af Gevinsten forærede han endog Forfatteren 200 Louisdorer (altsaa var han og Ædel.
Viborger Samler, 1827-03-03
Den godhjertede Konge Ludvig den 16de havde en Boghandler Blaizot, der leverede ham alle udkomne Skamskrifter og pikante Flyveblade. Politilieutenanten satte Blaizot i Bastillen og Kongen fik Jntet fra Boghandleren. Han sendte sin Staldmester derhen og fik det Svar: "han var puttet i Bastillen." Storseiglbevareren blev kaldet og maatte formelig berette Sagen. Kong Ludvig svarede: "Hvorledes skal Jeg da faae Folkets Mening at vide? Ved Hoffet bedrager man Mig. Skal Jeg da blot af de fortæller man følgende naive Træk Kongen bebreidede sin Boghandler Fournier, at han ingen Skamskrivter leverede ham." "Sire!" svarede Boghandleren, der kommer ingen ud Kongen viiste ham eet, som var stillet mod Kongen, og sagde: "See der, vil Du læse det, vil Jeg laane Dig det."
Viborger Samler, 1827-03-03
Jndenlandske Tidender. Kjøbenhavns Børs-Cours den 27de Febr. Hamborg 2 M. a vista 239. Species 229. - Specier solgtes til 13 Mk. 11 1 a 12 s. Obligationer (uden Renter) 84 a 84 1/2 Nationalbank-Obligationer (af Laanet den 4de Febr. 1820, 101 a 101 1/2 Rbdlr. rede Sølv eller 115 1/2 a 116 1/2 Rbd. Sedler pr. 100 Rbdlr. rede Sølv. Disconto 5 pCent.
Viborger Samler, 1827-03-03
Kjøbenhavn 26de Febr. Den 21de Febr. ere Geheime-Stats- og Justitsminister, samt Præsident i det Danske Cancellie, P.C. Stemann, Storkors af Dannebr. og Dannebrogsmand, og Etatsraad samt Justitiarius i den Kgl. Landsoverret samt Hof= og Stadsret, H. Carstens, tillagte Ordre til at møde i Høiesteret ved dens høitidelige Aabning; og Førstnævnte ligeledes tillagt Ordre til at indtræde som første Medlem i Commissionen, som er nedsat for at træffe Foranstaltninger til at standse en udbrudt Epidemie af formildede Børnekopper.
Viborger Samler, 1827-03-03
Pastor Busck i Stiftsbjergbye og Mørke har udgivet: "Christelig Opfordring til og kirkeligt Gjenmæle imod Professor Clausen." De Punkter, i Henseende til hvilke Pastoren taler Professoren til, ere Dennes Yttring og Forsyningslæren og Ønske om Forbedring i vor Liturgie. Han tager ei i Betænkning. at beskylde Professoren for at have nedrevet den christelige Tro.
Viborger Samler, 1827-03-03
Hospræst Schiødte har nu udgivet sit Forsvar mod Lieutenant Grum. Han undskylder sig med, at hans skriftlige Meddelelse til denne om hvad for Jfr. Simonsen Ufordeelagtigt, han af Hr. Simonsen havde hørt, ikke var bestemt til at tjen til Grundlag for en Retssag, men brugt efter hans Hensigt meget mere skulde have forebygget en saadan. Jøvrigt tilstaaer denne saa almindeligt agtede og yndede Mand, ikke at have handlet med al Forsigtighed og Klogskab, men haaber, at hans Medborgere ikke i den over ham førte Anke vil finde Grund til at forandre deres gode Omdømme om ham. Udgiverne af Kjøbenhavnsposten, have erklæret, ikke mere i deres Blad at ville besvare Dr. Heibergs Udfald imod dem, men vil samle disse, og, i sin Tid, om fornødent, særskilt forelægge Publikum det, med Mere, som et Bidrag til Doctorens Characteristik som Polemiter con amorre.
Viborger Samler, 1827-03-03
Thisted 27de Febr. Afvigte Torsdag den 22de Febr. var for flere af Thisteds og Amtets Beboere en Festdag, da paa denne Dag vor ædle og almeenelskede Amtmand Ridder Fayes Fødselsdag indtraf. For at bevidne denne brave Embedsmand deres Agtelse, trak allerede tidligt paa Formiddagen Borgerskabet op, med vajende Faner og klingende Spil og bragte Oldingen, under Kanoners Torden og gjentagne Hurraraab er Vivat uden for hans Vinduer. Om Aftenen havde nogle af Byens Embedsmænd og Borgere foranstaltet et Bal paa Raadstuen, til hvilket Amtmanden særskildt blev indbuden. J selve Balsalen var opreist en bekrandset Æresstotte, hvorpaa saaes G. F. den 22de Februar 1827, i Transparent, og neden for, denne Jnscription. For Hædersmanden, Amtets hulde Fader, Retfærligheds og Sandheds faste Ven Vort Onske steeg til Himlens Myriader Ler længe her, gaae seent til Graven hen! Ved Hans Høivelbaarenheds Indtrædelse i Salen. blev han modtaget med følgende Sang: Velkommen her paa Festens Dag Du Ædling i vor Kreds. Vi hilse Dig i muntert Lag. Saa glade, saa tilfreds! Den Krands vi rætte Dig, Af Minder - visner ei, Thi Mindets hulde Blomster falme aldrig Dig Retfærd, pryder sølvgraat Haar, Med Sagas Eviggrøn; Og hist hvor Støvets Roes ej naaer Har Hjertet dog sin Løn: Ved Dig til Lykke, Fred. Ol Faye smiled ned. Hvor Kummers Søn saae Haabets Stjerne dale. Thi signe Tusinde Dit Ravn Dit Held er Deres Fryd, Til vort og Fædrelandets Gavn, Du længe Livet nyd! Modtag vor Tak i Dag, Til Hjertets sidste Slag. Vi mindes hvad Du virked ædle Olding! Hvorpaa Ballet begyndte, og efter at Amtmandens Skaal, ledsaget af det hjertelige Ønske: at de 22 daadrige Aar af hans Embedstid, han har tilbragt i Thisted, endnu forøges med mange flere, var udbragt; vedvarede Dandsen til den lyse Morgen.
Viborger Samler, 1827-03-03
Viborg. Under 17de Febr. har det behaget Hs. Maj. allernaadigst at udnævne Hr. Amtsfuldmægtig Ingstrup paa Viborg Amtstue til Amtsforvalter over Viborg Amt samt til Colonieforvalter over Ahl hedens Colonier. - De 2de manglende Kjøbenhavns poster, som Følge af Jsen i store Belt, ere i Dag ankomne.
Viborger Samler, 1827-03-03
Ved Tallotteriets 1273de Trækning i Kjøbenhavn, den 27de Februar udkom følgende Nummere:
Viborger Samler, 1827-03-03
Ledige Embeder. Byfoged-Embedet i Varde og Herredsfoged-Embedet i Øster og Vester Herreder.
Viborger Samler, 1827-03-03
Befordringer og Afgang. Under det danske Cancellie: Den 14de Febr. ere Kammerraad og Chef for det Danske Kanal-Havne og Fyr=Comtoir, K. Clementsen, Kammerraad og Renteskriver for det Kjøbenhavnske Told- og Consumtions Contoir, H. A. K. Hansen, Kammerraad og Renteskriver for det Jydske Told- og Consumtions-Contoir, J.C. Holck, Kammerraad og Translateur ved Øresunds Toldkammer, J. M. Veise, og Kammerraad og Told- og Consumtions-Jnspecteur i Aalborg, M. Strandgaard, R. af D. udnævnte til virkelige Justitsraader. Under Rentekammeret: Den 30te Decbr. 1826. er Forst- og Jagtjunker C. H. Schrader udnævnt til Holtførster i Loveraadde i Amtet Hadersleben. Den 20de Jan. 1827 Forstrandidat Greve C. C. Ahlefeldt Laurvig, til Først- og Jagtjunker. Den 6te Febr., Commis i Revisionskontoiret ved Lottoet i Altona, J.C. Freels til første Commis i Afregningskontoiret; Commis i Revisionskontoiret C. F. H. Eckstorff til 2den Commis i Afregningskontoiret; Volontair G. V. Bauert til Commis i Revisionskontoiret; H. Gualen til Assistent i Kasserer-Contoiret.
Viborger Samler, 1827-03-03
Jndsendt.) Sørgesang ved Hans Høiærværdigheds Hr. Amtsprovst Ridder Stochholms tvende Børns Jordefærd den 23de Febr. 1827 af Heide: Mel. Herren han er min Hyrde god a. Gud - Herren gav - Gud - Herren tog Hans Navn det lovet være, Skiønt Afskedsstunden tungt den slog! Guds Vilje dog skee Ære; Han elskede de gode Smaa Hans Visdom deres Tarv bedst saae, Han derfor tidlig kaldte. Forklarede i Aanders Boe. Han dem med Fryd omgiver: Fra Støvet løst i salig No. Hos Ham de evig bliver: Der falmer ingen Rose meer; Der smuldrer intet jordisk Leer Hos dig Miskundheds Fader. Sørg derfor Fader - Moder ei. Sørg meer ej Søster - Broder, J skilles ikke evig - ne - Og J til navnløs Goder. Hiemvandre skal - J sees da, Og synge høyt Halleluja Forenet for Guds Trone. Bær brudte Roser da til Grav, Lad sorten Muld dem dække! Det store "Bliv," som Livet gav Til Liv vil atter vække, Der klart og skiønt Alt vilkes ud Hos Visdoms Fader - Godheds Gud J Sallighedens Rige.
Viborger Samler, 1827-03-03
Paa 1ste Søndag i Faste prædiker i Domkirken Hr. Catechet Lund; Samme i Søndresogn.
Viborger Samler, 1827-03-03
Bekjendtgjørelser. Stiftamtets Skrivelse til mig af 1ste dennes der lyder som følger:
Viborger Samler, 1827-03-03
Fra det kongelige danske Cancellie har jeg modtaget Skrivelse af 27de f. M., blandt andet, saalydende: "Da Directionen for den Kongelige Fødsels- og "Pleie-Stiftelse heri Staden har til Cancelliet indberettet, at der i de paa Fødselstiftelsen værende Gratistpladser for oplærende Jordemødere kan til førstkommende Paaske modtages 6 Subjecter, naar de indfinde sig sammesteds mellem den 20de og 30te April d. A., saa skulde man herved tjenstlig anmode Hr. Stiftamtmand om behageligen at ville til ommeldte Tid foranstalte fra det Dem anbetroede Amt indsendte til frie Oplærelse i Jordemodervidenskaben paa bemeldte Stiftelse et Subject, som i det Hele har de udi Reglementet af 21de November 1810 befalede Egenskaber, og at der blandt andet sees paa, at den ei mangler veldannede Hænder, og lige Fingre, ligesom og at ingen antages der har Slagtilfælde, og bør den Jndsendende underrettes derhos om, at skulle forblive paa Stiftelsen i 1 Aar." Hvilket Hr. Cancellieraaden behageligen ville bekjendtgjøre overalt i Deres Jurisdiction, med Tilføjende, at de, som maatte ønske Oplærelse, og besidde de dertil fornødne Egenskaber have at melde sig her inden næstkommende Marts Maaneds Udgang, og at medbringe de Beviisligheder, som Reglementet af 21de November, 1810 s. 30 befaler." bringes herved til almindelig Kundskab i Jurisdictionen. Magistraten i Viborg, den 28de Febr. 1827. Gundelach.
Viborger Samler, 1827-03-03
Stiftamtets Skrivelse til mig af 10de dennes, der lyder som følger: